b'\n_START_ARTICLE_\nZoran Feri\xc4\x87\n_START_PARAGRAPH_\nZoran Feri\xc4\x87 (Zagreb, 1961.) je hrvatski knji\xc5\xbeevnik i predsjednik Hrvatskog dru\xc5\xa1tva pisaca.\n_START_SECTION_\n\xc5\xbdivotopis\n_START_PARAGRAPH_\nRo\xc4\x91en je i odrastao u Zagrebu. Diplomirao je knji\xc5\xbeevnost (kroatistika) na Filozofskom fakultetu u Zagrebu. Radi kao profesor hrvatskog jezika i knji\xc5\xbeevnosti u XVIII. gimnaziji u Zagrebu. Esejisti\xc4\x8dke i prozne tekstove objavljuje od 1987. u Poletu, Studentskom listu, Pitanjima, Oku, Plimi, Godinama novim, na III. programu Hrvatskog radija._NEWLINE_Njegova proza prepuna je grotesknosti, crnoga humora, bizarnih slu\xc4\x8dajnosti te opsesivnih motiva morbidnih nagona i bolesti. \xc4\x8clan je Hrvatskog dru\xc5\xa1tva pisaca (HDP). Za predsjednika HDP-a je izabran u o\xc5\xbeujku 2018., naslijediv\xc5\xa1i na tom mjestu Nikolu Petkovi\xc4\x87a. Vodi radionice kreativnog pisanja.'